open-index/open-wikipedia-markdown huggingface dataset:
The Abyss

***The Abyss*** é un filme estadounidense de 1989 e ciencia ficción escrito e dirixido por James Cameron. Está protagonizado por Ed Harris, Mary Elizabeth Mastrantonio e Michael Biehn. Conta a historia dun submarino estadounidense que se estrela no Caribe, e un equipo formado por militares e perforadores petroleros únense para recuperar a nave. Nas profundidades do océanos atopan algo que non agardaban. O filme foi estreado o 9 de agosto de 1989 e recadou máis de $90 millóns.  Gañou o Oscar ós mellores efectos visuais e estivo nomeado a outros tres premios.

## Personaxes 
* Ed Harris como Virgil "Bud" Brigman
* Mary Elizabeth Mastrantonio como Dr. Lindsey Brigman
* Michael Biehn como Tenente Hiram Coffey
* J.C. Quinn como Arliss "Sonny" Dawson
* Leo Burmester como Catfish De Vries
* Kimberly Scott como Lisa "One Night" Standing
* Todd Graff como Alan "Hippy" Carnes
* John Bedford Lloyd como Jammer Willis
* Chris Elliott como Bendix
* Capt. Kidd Brewer Jr. como Lew Finler
* George Robert Klek como Wilhite
* Christopher Murphy como Schoenick
* Adam Nelson como Ensign Monk
* Richard Warlock como Dwight Perry
* Jimmie Ray Weeks como Leland McBride
* J. Kenneth Campbell como DeMarco
* William Wisher, Jr. como Bill Tyler
* Ken Jenkins como Gerard Kirkhill

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Vicepresidencia do Goberno de España

A **Vicepresidencia do Goberno de España** é ostentada polo vicepresidente ou vicepresidenta, a segunda figura máis importante do Goberno español. Ademais, tamén é titular do Ministerio da Presidencia. É nomeado, a proposta do Presidente do Goberno, polo rei de España, ante o que presta xuramento ou promesa.

## Funcións 
Ao ser tamén titular do Ministerio da Presidencia, asume tamén estás funcións, sendo todas elas:
*Asesorar ao Presidente do Goberno. 
*A asistencia administrativa ao Consello de Ministros, presidir as Comisións Delegadas do Goberno e á Comisión Xeral de Secretarios de Estado e Subsecretarios. 
*O apoio ao presidente do Goberno, en particular, no exercicio das funcións relativas á preparación e seguimento do programa gobernamental. *A coordinación interministerial que lle encomenden as disposición vixentes, o Goberno ou o seu presidente. 
*A asistencia ao Goberno nas súas relacións coas Cortes Xerais. 
*A preparación, desenvolvemento e seguimento do programa lexislativo do Goberno e, en especial, da súa tramitación parlamentaria. 
*As funcións de apoio material, xestión económico-financeira, persoal e, en xeral, cantas outras que desa natureza precisen o presidente do Goberno e os órganos dependentes da Presidencia do Goberno. 
*O titular de Presidencia exerce tamén as funcións de secretario do Consello de Ministros.

## Liña de sucesión 
A pesar de que a Constitución non recolle unha liña de sucesión presidencial explícita, enténdese que é o Vicepresidente do Goberno quen, por dimisión, cesamento ou falecemento do Presidente, asume ese cargo. Con todo, segundo o artigo 101 do título IV da Constitución, segundo os motivos anteriores o Vicepresidente exercería o cargo ata a investidura do próximo Presidente. É dicir, manteríase en funcións ata que un novo Presidente saíse da convocatoria de eleccións.

## Vicepresidentes segundos e terceiros 
En España, existe a posibilidade de que, se o Presidente do Goberno veo necesario, poida designar máis dun Vicepresidente, habendo nalgunhas lexislaturas segundo e terceiro. Ao Vicepresidente do Goberno coñéceselle tamén como Vicepresidente primeiro do Goberno de España.

## Notas 
## Véxase tamén 
### Ligazóns externas 
* Vicepresidencia do Goberno de España

### Outros artigos 
*Lista de presidentes de España
Ecdisona

A **ecdisona** é unha prohormona esteroide da hormona principal da muda dos insectos, a 20-hidroxiecdisona, que é segegada polas glándulas protorácicas. As hormonas da muda de insectos (a ecdisona e os seus homólogos) son denominados xeralmente ecdisteroides. Os ecdisteroides actúan como hormonas da muda de artrópodos, pero tamén ocorre noutros filos relacionados nos que poden desempeñar diferentes papeis. En *Drosophila melanogaster*, un incremento na concentración de ecdisona induce a expresión de xenes que codifican proteínas que necesita a larva, e causa a formación de puffs cromosómicos (sitios de alta expresión) en cromosomas politénicos. Descubrimentos recentes feitos no laboratorio de Chris Q. Doe atoparon unha nova función desta hormona na regulación temporal das transicións xénicas nas células nai neurais da mosca do vinagre. A ecdisona e outros ecdisteroides tamén aparecen en moitas plantas, principalmente como axentes protectores (toxinas ou compostos antiherbívoros) contra os insectos herbívoros.

Estes fitoecdisteroides foron considerados como compostos con valor medicinal e forman parte dos remedios herbarios adaptoxénicos como Cordyceps (que en realidade non é unha planta senón un fungo), aínda que tamén se atopou que un precursor ecdisteroide en plantas ten propiedades citotóxicas.

O Tebufenozide, vendido coa marca de Bayer MIMIC, ten actividade ecdisteroide aínda que a súa estrutura química ten pouca semellanza cos ecdisteroides.

## Notas 
## Véxase tamén 
### Outros artigos 
* Receptor da ecdisona
* PTTH - hormona iniciadora da metamorfose

### Ligazóns externas 
* Ecdybase, The Ecdysone Handbook - unha base de datos gratuíta on line
María José Alcón Miquel

miniatura|Lista municipal do PP para Valencia en 1995, onde figura María José Alcón.

**María José Alcón Miquel**, nada en Mislata e finada en Callosa d’En Sarrià en xuño de 2018, foi unha política valenciana.

## Traxectoria
Licenciada en Dereito e cun mestrado en Dereito Urbanístico, foi concelleira no concello de Valencia polo Partido Popular entre 1995 e 2009, e deixou o cargo logo de sufrir un accidente. En 2016 foi arrestada no caso Taula por branqueo de diñeiro.

## Vida persoal
En 2015 casou co tamén político Alfonso Grau.

## Notas
La Democracia de Pontevedra

***La Democracia de Pontevedra*** foi un periódico editado en Pontevedra entre 1868 e 1869.

## Historia e características 
Apareceu o 20 de outubro de 1868. Periódico trisemanal, publicábase os martes, xoves e domingos. A partir do número 14, do 19 de novembro de 1868, a publicación aparece co subtítulo *¡Viva la República Federal!*. Mantivo polémicas con *La Voz del Pueblo*. O último número conservado é o 38, correspondente ao 17 de xaneiro de 1869. Foi continuado por *La Democracia* e despois por *La Democracia Republicana*.

## Véxase tamén 
### Bibliografía 
* 

### Outros artigos 
* Lista de publicacións impresas da provincia de Pontevedra
Astrofizika

**Astrofizika**, tamén coñecido como **Kosmos 1066**, foi un satélite artificial soviético lanzado o 23 de decembro de 1978 mediante un foguete Vostok 8A92M desde o cosmódromo de Plesetsk.

## Características 
A misión de Astrofizika non está clara, aínda que parece que estaría relacionada con estudos xeodésicos usando láseres desde terra. Foi construído usando o bus Meteor e funcionou aparentemente durante dous anos. Como sistema de propulsión en órbita usaba un motor iónico SPT-50.

## Notas 
## Véxase tamén 
### Outros artigos 
*Vostok 8A92M
Kronoby

**Kronoby** (en finés *Kruunupyy*) é un municipio de Finlandia situado na rexión de Ostrobotnia. En 2017 a súa poboación era de 6.552 habitantes. A superficie do termo municipal é de 752,65 km2, dos cales 38,85&nbsp;km2 son auga. O concello ten unha  densidade de poboación de 9,19 hab./km².

Limita cos municipios de Larsmo e Pedersöre na súa mesma rexión, Evijärvi na rexión de Ostrobotnia do Sur e Kaustinen, Kokkola e Veteli, pertencentes á rexión de Ostrobotnia Central.

No termo municipal de Kronoby encóntrase o Aeroporto de Kokkola-Pietarsaari.

O concello é biilingüe con maioría de falantes de sueco e minoría finesa.

## Notas 
## Véxase tamén 
### Outros artigos 
* Lista de municipios de Finlandia nos que o finés non é a única lingua oficial

### Ligazóns externas 
* Sitio web de Kronoby
Falkenberg

**Falkenberg** é unha localidade sueca no condado de Halland, e é capital do municipio de Falkenberg. No ano 2017 a cidade tiña 44 195 habitantes.Está situada na desembocadura do río Ätran, na baía de Kattegat. O nome está formado polas palabras suecas *falk* (falcón) e *berg* (montaña). Falkenberg é un popular destino turístico no verán.

## Notas 
## Véxase tamén 
### Ligazóns externas 
* Web oficial de Falkenberg
Susan Faludi

**Susan C. Faludi**, nada en Queens (Nova York) o 18 de abril de 1959, é unha xornalista e autora estadounidense, gañadora do Premio Pulitzer por reportaxe divulgativa en 1991, grazas ó seu informe sobre o grao de influencia de  Safeway Stores, Inc. que, segundo o comité do Premio Pulitzer, mostraba os "custos humanos das altas finanzas".

## Traxectoria 
Faludi naceu no seo dunha familia xudía e creceu en Yorktown Heights, Nova York. A súa nai era un ama de casa e xornalista. O seu pai é un fotógrafo que emigrou de Hungría, tras sobrevivir o holocausto. 
Vive co autor Russ Rymer.

## Traxectoria 
Graduouse pola Universidade Harvard en 1981, onde escribiu para *The Harvard Crimson* e converteuse en xornalista, escribiu para *The New York Times*, *Miami Herald*, *The Atlanta Journal-Constitution*, *San Jose Mercury News* e *The Wall Street Journal*, entre outras publicacións.

Nos anos 1980, publicou artigos sobre feminismo e a aparente resistencia ó movemento. Vendo xurdir un patrón, Faludi comezou a escribir *Backlash: The Undeclared War Against American Women*, publicado a fins de 1991.
Sandviken

**Sandviken** é unha localidade sueca no condado de Gävleborg capital do municipio de Sandviken. No ano 2017 a cidade tiña 25 577 habitantes. Está situado  a uns 25 quilómetros ao oeste de Gävle e a uns 190 ao norte de Estocolmo.

Sandviken é o lugar de orixe da grande empresa de enxeñería sueca Sandvik e a súa sede estivo na cidade ata xaneiro de 2012, cando se trasladou a Estocolmo.

## Equipamentos 
* Estadio Järnvallen, onde ten a súa sé o Västerås SK de fútbol.

## Notas 
## Véxase tamén 
### Ligazóns externas 
* Web oficial de Sandviken
Carrie Bradshaw

**Carmen “Carrie” Bradshaw** é a personaxe principal da serie de HBO "*Sex and the City*". É interpretado por Sarah Jessica Parker. Carrie Bradshaw é unha personaxe autobiográfico creado por Candace Bushnell, quen publicou un libro: *Sex and the City*, baseado na súa propia columna en *The New York Observer*. Carrie Bradshaw é unha escritora de Nova York, unha moza fiestera e adicta á moda. A súa columna semanal describe as aventuras e andanzas sexuais dela e as súas amigas, as cales serven de cúmulo á serie dando a pauta e a narración para o programa.

No 2005, Carrie Bradshaw foi listada N°11 no Bravo's *100 Greatest TV Characters* e está considerada como toda unha icona da moda.

## Notas 
## Véxase tamén 
### Ligazóns externas 
* Páxina oficial de Sex and the City
Angela McRobbie

**Angela McRobbie**, nada en 1951, é unha feminista, profesora, socióloga e teórica británica dos estudos culturais. McRobbie combina o estudo de diferentes dimensións da cultura xuvenil co desenvolvemento da teoría cultural e política.

## Traxectoria 
McRobbie fixo os seus estudos de posgrao no Centro de Estudos Culturais contemporáneos na Universidade de Birmingham. Ensinou en Londres, logo na Universidade de Loughborough e é Profesora de Comunicacións na Universidade de Goldsmiths, Londres.

O seu traballo máis coñecido xira arredor da análise do xénero na cultura xuvenil. Foi crítica respecto do traballo das subculturas do CCCS realizado por Paul Willis e Dick Hebdige, pola súa falta de consideración do xénero. Máis aínda, subliñou a necesidade de analizar a natureza da vida cultural das mulleres novas, en orde a estabelecer se se estruturaba dun xeito diferente daquel dos mozos. Este enfoque levou a escribir sobre a cultura da feminidade, os romances, a música pop e a cultura “teenybop”, a revista para mozas “Jackie”, entre outras cousas. Estes ensaios poden atoparse en "Feminism and Youth Culture" (1991).

## Obras 
* *Zoot Suits and Second-hand* Dress (1989)
* *Feminism and Youth Culture* (1991)
* *Postmodernism and Popular Culture* (1994)
* *British Fashion Design: Rag Trade or Image Industry?* (1998)
* *In the Culture Society: Art, Fashion and Popular Music* (1999)
* *The Uses of Cultural Studies: A Textbook* (2005)
* *The Aftermath of Feminism: Gender, Culture and Social Change* (2009)

## Notas
O conto da criada

***O conto da criada*** (en ) é unha novela distópica da autora canadense Margaret Atwood, publicada orixinalmente en 1985. Está ambientado nun futuro achegado, en Nova Inglaterra, nun estado relixioso totalitario que derrocou o goberno dos Estados Unidos. A novela céntrase na historia da criada Offred. O seu nome provén da forma do posesivo en inglés "of Fred"; as criadas teñen prohibido usar os seus nomes de nacemento e deben obedencia ó seu home, ou mestre, ó cal serven.

''The Handmaid's Tale* explora os temas da muller suxugada na sociedade patriarcal e nas diferentes maneiras nas que esas mulleres tentan gañar individualismo e independencia persoal. O título da novela componse de partes de *Os contos de Canterbury'' de Geoffrey Chaucer, que é unha serie de historias conectadas ("The Merchant's Tale", "The Parson's Tale", etc.).

## Sinopse 
Logo dun golpe militar que acabou co presidente e que foi atribuído ó terrorismo islámico, uns políticos teócratas chegan ó poder dos Estados Unidos, que pasan a denominarse república de Galaad. Coa excusa da defensa contra a violencia, aumentan o autoritarismo e diminúen as liberdades e os dereitos sociais, comezando por suprimir a liberdade de prensa e os dereitos das mulleres. As mulleres divídense en castas e promóvese o medo e a sospeita entre elas. A "criada" é unha muller que se considera única e exclusivamente un obxecto cuxo único valor está nos seus ovarios, sendo un receptáculo preciso para acadar o nivel de novos nacementos desexado en Gilead para manter o seu modelo de sociedade.

Nesta sociedade, Defred é unha muller que perde os seus cartos, o seu emprego e mesmo o seu nome, que pasa a ser o do seu dono, ó ser asignada como un tipo de escrava denominada "criada" dun home, o "comandante". Dende entón estalle prohibido ter propiedades, autonomía económica ou independencia social, saír da casa onde vive (se non é para facer compras para a casa), falar, ler ou ter algún tipo de comunicación que non sexa cos seus propietarios, ningún tipo de actividade intelectual nin de liberdade sobre a súa imaxe e aparencia física e mesmo sobre o seu corpo, incluíndo a súa alimentación e as súas relacións sexuais, xa que non pode telas con ninguén agás co seu dono, que a pode violar unha vez ó mes, durante a Cerimonia, supostamente co obxectivo de procrear.

## Adaptacións 
A novela foi adaptada nunha popular serie de televisión, ''The Handmaid's Tale* (2017-actualidade), protagonizada por Elisabeth Moss.

## Traducións 
* *O conto da criada* (2019). Tradución directa ao galego de Celia Recarey e Carlos Valdés García. Irmás Cartoné.

## Notas 
## Véxase tamén 
### Bibliografía 
* Langford, David (Aug 2003), "Bits and Pieces", SFX (UK: Ansible) (107).
### Outros artigos 
* *The Handmaid's Tale (serie de televisión)''
The Left Hand of Darkness

***The Left Hand of Darkness*** é unha novela de ciencia ficción da autora estadounidense Ursula K. Le Guin, publicada en 1969. A novela foi moi popular e converteu a Le Guin nunha das grandes escritoras de ciencia ficción.
## Trama
A novela conta a historia de Genly Ai, un nativo da Terra que é enviado ó planeta de Gethen como un enviado de Ekumen, unha perdida confederación de planetas. A misión de Ai é persuadir ás nacións de Gethen de unirse a Ekumen, pero está impedido pola súa falta de comprensión da cultura gethiana. Os individuos de Gethen son ambisexuais, sen un sexo definido. Este feito ten unha grande influencia na cultura do planeta, e xera unha barreira de entendemento para Ai. *Left Hand* atópase entre os primeiros libros do xénero coñecido como ciencia ficción feminista e é a mostra máis famosa de androxinia na ciencia ficción. Un dos temas principais da novela é o efecto do sexo e o xénero na cultura e a sociedade, explorando en particular a relación entre Ai e Estraven, un político getheniano que confía nel e o axuda. Dentro do contexto da novela, tamén se explora a interacción entre as lealdades desenvoltas das súas personaxes principais, a soidade e o desarraigo de Ai, e o contraste entre as relixións das dúas nacións principais de Gethen. O tema do xénero tamén creou un debate feminista cando foi publicado por primeira vez, sobre as representacións dos ambiciosos gethianos.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Genaro da Silva

**Genaro da Silva Méndez**, nado en Mourente (Pontevedra) en 1980, é un biólogo e poeta galego.
## Traxectoria 
Licenciado en Bioloxía pola Universidade de Santiago de Compostela e enxeñeiro técnico forestal pola Universidade de Vigo, é doutor en Biodiversidade e Ecosistemas e realizou estudos musicais no conservatorio de Pontevedra. Traballa en proxectos de ecoloxía e conservación, principalmente con libélulas e bolboretas en Portugal. É editor da revista e da páxina *tr3sreinos.com* no concello de Vinhais.

Para Da Silva a poesía é unha forma de coñecemento que permite achegarse mediante a linguaxe a aquilo que a linguaxe non consegue dicir; e debe abrir xanelas, ser liminar perante o descoñecido; o poeta debe correr riscos.

## Obras 
### En castelán 
* *Mudanzas* (2008). Prensas de la Universidad de Zaragoza. 84 páxs. ISBN 9788477330219.
[miniatura|Acompañando a [Chus Pato na presentación do seu *Sonora*, Libraría Paz de Pontevedra, 2024]]

### En galego 
* *Esguello* (2015). En colaboración coa pintora Carolina Munaiz, a través da Fundación Cuña-Casasbellas. ISBN 978-84-935925-8-5
* *Lahdnets* (2018). Libro obxectual co pintor Gabriel Viñals.
* *Flor negra* (2018). Chan da Pólvora. ISBN 9788494769887.
* *O pintor cego* (2021). Officium Lectionis Ediçoes. ISBN 9789898029874. Traducido ao portugués.
* *Gacela* (2024). Chan da Pólvora.  ISBN 978-84-127711-6-9.

## Premios 
* 2006: Premio de Poesía Universidade de Zaragoza,  con *Mudanzas*.
* 2017: Premio de Poesía Universidade de Vigo, con *Hadewijch.*

## Notas 
## Véxase tamén 
### Ligazóns externas 
* Genaro da Silva 
* *Gacela*, a poesía ficción amorosa, confesional e descritiva de Genaro da Silva. | CRTVG
* Genaro da Silva e Olvido García-Valdés no recital *Poetas Di(n)versos*. Luns 13 Decembro 2021.
The Female Man

***The Female Man*** é unha novela de ciencia ficción feminista escrito por Joanna Russ e publicado en 1975.

## Sinopse 
Partindo dunha idea de realidades paralelas, a autora constrúe catro personaxes centrais, como versións posíbeis dunha mesma muller: as catro "J"s.
Cada unha delas vive na súa "terra posíbel": Joanna vive na "nosa terra" en 1970, Jeannine vive nunha terra na que a Gran Depresión nunca acabou, e onde os papeis de xénero son extremamente ríxidos, Jael vive nunha sociedade rachada polo medio, onde mulleres e homes viven en estado de guerra declarada hai 40 anos, e Janet vive nunha utopía futurística onde todos os homes morreron hai séculos.

A historia comeza cando Janet consegue chegar ó mundo de Jeannine, e boa parte dela está centrada no asombro de Janet fronte as relacións entre homes e mulleres. Russ usa o riso como elemento para rachar co que é cotián. Ela esaxera as situacións patriarcais para xerar un riso crítico.
Gran Premio de San Marino de 1997

O **Gran Premio de San Marino de 1997** foi unha carreira de motor de Fórmula Un celebrada o 27 de abril de 1997 no Autódromo Enzo e Dino Ferrari, Imola, Emilia-Romagna, Italia. Foi a cuarta carreira da tempada de Fórmula Un de . A carreira de 62 voltas gañouna o Williams co piloto Heinz-Harald Frentzen despois de que empezou desde a segunda posición. Michael Schumacher terminou segundo para o equipo Ferrari co seu compañeiro Eddie Irvine terceiro.

## Resumo 
### Pre-carreira 
Nas primeiras sesións de práctica dominaron os equipos Ferrari e Benetton, cunha gran maioría do resto de equipos experimentando algún tipo de problema co seu automóbil ou saídas. Un dos pilotos foi David Coulthard, quen tivo un grande accidente na sesión do sábado pola mañá, destruíndo o coche. Con todo, Williams pronto recuperou o primeiro lugar nas últimas sesións.

### Clasificación 
Jacques Villeneuve fixo catro poles consecutivas despois de volver a lograr a pole. O seu compañeiro de equipo uniuse ná primeira fila, seguido por Michael Schumacher, outra grande actuación de Olivier Panis cuarto e Ralf quinto.

### Carreira 
Heinz-Harald Frentzen logrou a súa primeira vitoria na Fórmula Un no Williams logo dun último ataque de Michael Schumacher. [Http://atlasf1.autosport.com/99/san/preview/schot.html] Jacques Villeneuve retirouse do terceiro lugar cunha falla na caixa de cambios.

Gerhard Berger comezou o seu 200º premio, pero acabou con decepción cando trompeou no inicio.

## Clasificación 
### Clasificación 
### Carreira
## Notas 
***Primeira vitoria**: Heinz-Harald Frentzen
***Primeiros puntos**: Giancarlo Fisichella
***Fitos**: Gerhard Berger 200ª **carreira**; Jacques Villeneuve 20 **carreira**

## Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos da clasificación.

## Notas
## Véxase tamén
### Ligazóns externas
Detalles da carreira:
Bridget Jones's Diary

'''''Bridget Jones's Diary'''* é unha novela de 1996 escrita por Helen Fielding. O artista da cuberta é Nick Turpin. Escrito en formato de diario persoal, a novela conta un ano na vida de Bridget Jones, unha muller solteira e traballadora que vive en Londres. Escribe sobre a súa carreira, a súa aparencia, os vicios, a súa familia, amigos e relacións románticas.

No ano 2006, o libro vendeu máis de dous millóns de copias en todo o mundo. A crítica considerou a novela de Fielding como a "versión máis orixinal" do movemento chick lit. Unha secuela, *Bridget Jones: The Edge of Reason*, foi publicada en 1999. Outra secuela, *Bridget Jones: Mad About the Boy'', foi publicada en 2013.

## Notas 
## Véxase tamén 
### Outros artigos 
* Bridget Jones's Diary (filme)
Mundial de Fútbol de 2026

A **Copa do Mundo de 2026** será a 23ª edición do máximo campionato internacional de seleccións nacionais de fútbol organizado cada catro anos pola FIFA. O torneo terá lugar en 10 cidades dos Estados Unidos, 3 do Canadá e 3 de México, cuxa candidatura conxunta derrotou a de Marrocos o 13 de xuño de 2018 na votación levada a cabo no 68º Congreso da FIFA celebrado en Moscova. Será a primeira edición da Copa do Mundo de Fútbol organizada por tres países, e a primeira con 48 seleccións nacionais participantes, en lugar das 32 de edicións anteriores.

## Sedes 
Na candidatura conxunta presentada polos tres países que acollerán a Copa do Mundo establecíase que o torneo tería lugar en 16 estadios xa existentes, e que dos 80 encontros que se disputarán ó longo do torneo, 60 terán lugar nos Estados Unidos, 10 no Canadá e 10 en México. Tanto no Canadá como en México xogaranse sete encontros da fase de grupos, dous encontros dos dezaseisavos de final e un encontro dos oitavos de final. A candidatura establecía 23 cidades candidatas con cadanseu estadio para acoller a Copa do Mundo, cifra que terá que ser reducida a 16.
### México
### Canadá
### Estados Unidos
## Clasificados

## Notas
Sex and the City

***Sex and the City*** foi unha serie estadounidense de televisión por cable baseada no libro do mesmo nome escrito por Candace Bushnell. Transmitiuse por primeira vez a través da canle HBO, dende 1998 até 2004. Ambientada na cidade de Nova York, a serie trata acerca das vidas e namoros de catro mulleres que son moi boas amigas, tres das cales están por rematar os trinta anos (Carrie, Charlotte e Miranda) e outra (Samantha) que está no corenta. Unha comedia de situación con elementos dramáticos, a serie a miúdo abordaba problemas socialmente relevantes, como o papel da muller na sociedade. Sex and the City foi estreado o 6 de xuño de 1998 e o último episodio transmitiuse o 22 de febreiro do 2004.

A serie conta con numerosos cameos de personaxes famosos como Matthew McConaughey ou Lucy Liu, entre outros.

## Véxase tamén 
### Ligazóns externas 
* Páxina oficial 
*
Ally McBeal

***Ally McBeal*** é unha serie estadounidense creada por David E. Kelley e protagonizada por Calista Flockhart. A serie emitiuse entre 1997 e 2002 por FOX.

## Sinopse 
Ós seus 27 anos, Ally McBeal (Calista Flockhart) é despedida do seu traballo por denunciar un acoso sexual por parte dun dos principais socios da firma. Todo cambia cando se atopa cun antigo compañeiro de carreira e consegue un posto no bufete Cage & Fish. Alí é onde estabelecerá unha amizade cos seus compañeiros, atoparase cunha sorpresa: o seu ex-noivo Billy (Gil Bellows), que agora está casado, vai ser o seu compañeiro de traballo, e peor aínda, reencontrarase con Georgia Thomas (Courtney Thorne-Smith), a muller de Billy.

## Véxase tamén 
### Ligazóns externas 
*
Kiruna

**Kiruna** (saami setentrional: *Giron*, finés: *Kiiruna*) é a cidade máis setentronal de Suecia. Está situada no condado de Norrbotten, na provincia de Laponia, e é a capital do municipio de Kiruna. No ano 2017 a cidade tiña 16 936 habitantes.

O centro espacial Esrange creouse en Kiruna nos anos 60. Na cidade tamén se atopa o Instituto Sueco de Física Espacial (*Institutet för rymdfysik*) e o Departamento de Ciencia Espacial da Universidade Tecnolóxica de Luleå.

## Notas 
## Véxase tamén 
### Ligazóns externas 
* Web oficial de Kiruna
Feminismo lésbico

O **feminismo lésbico** é un movemento cultural e unha perspectiva crítica, máis influente na década de 1970 e comezos da década de 1980 (principalmente en América e en Europa Occidental), que incentivou as mulleres a dirixir as súas enerxías para outras mulleres no canto dos homes e moitas veces defendendo o lesbianismo como o resultado lóxico do feminismo. Entre algunhas das principais pensadoras e activistas están Charlotte Bunch, Rita Mae Brown, Adrienne Rich, Audre Lorde, Marilyn Frye, Mary Daly, Sheila Jeffreys e Monique Wittig (aínda que esta última é máis comumente asociada co xurdimento da Teoría queer).

O feminismo lésbico reuniuse a comezos de 1970 a partir da insatisfacción coa segunda onda do feminismo e do movemento de liberación gai.

Nas palabras da feminista lésbica, Sheila Jeffreys, "o feminismo lésbico xurdiu como resultado de dous emprendementos: as lésbicas dentro do WLM (Women's Liberation Movement) comezou a crear unha nova organización, onde políticas lésbicas distintamente feministas e lésbicas da GLF (Gay Liberation Front) se xuntasen ás súas irmás".

## Notas
Drucilla Cornell

**Drucilla Cornell**, nada o 16 de xuño de 1950 e finada en Nova York o 12 de decembro de 2022, foi unha filósofa estadounidense e teórica feminista, cuxo traballo foi influente en filosofía política e legal, ética, deconstrución, teoría crítica e feminismo. Cornell foi profesora de ciencias políticas, estudos de xénero e mulleres e literatura comparativa na Universidade de Rutgers e na Universidade Estatal de Nova Jersey. Foi profesora extraordinaria na Universidade de Pretoria, Suráfrica e profesora visitante na Universidade de Birkbeck e na Universidade de Londres.

## Escolma de obras 
* *Symbolic Forms for a New Humanity: Cultural and Racial Reconfigurations of Critical Theory*. Fordham University Press, 2010.
* *Clint Eastwood and Issues of American Masculinity*. Fordham University Press 2009
* *Moral Images of Freedom: A Future for Critical Theory* Fordham University Press, 2007.
* *Defending Ideals: War, Democracy, and Political Struggles* Routledge, 2004.
* *Between Women and Generations: Legacies of Dignity* Palgrave Macmillan, 2002.
* *At the Heart of Freedom: Feminism, Sex, and Equality*. Princeton: Princeton Univ. Press, 1998.
* *The Imaginary Domain: Abortion, Pornography and Sexual Harrassment*. Nova York: Routledge, 1995.
* *Feminist Contentions: A Philosophical Exchange*. (con Seyla Benhabib, Judith Butler e Nancy Fraser) Nova York: Routledge, 1994.
* *Transformations: Recollective Imagination and Sexual Difference*. Nova York: Routledge, 1993.
* *The Philosophy of the Limit*. Nova York: Routledge, 1992.1
* *Beyond Accommodation: Ethical Feminism, Deconstruction, and the Law*. Routledge, Nova York 1991.

## Notas
Samantha Cristoforetti

**Samantha Cristoforetti**, nada o 26 de abril de 1977 en Milán, é unha astronauta italiana da Axencia Espacial Europea, piloto da Forza Aérea de Italia e enxeñeira.

## Traxectoria 
Cristoforetti naceu  en Milán en 1977. Pasou a súa infancia en Malè, no Val di Sole, na provicia de Trento. Cando tiña 18 anos, participoi nun programa AFS de intercambio dos Estados Unidos e no  USA space camp.

Ostentou o récord de permanencia  ininterrompido dun voo espacial dunha muller astronauta (199 días, 16 horas), e ata xuño de 2017 retivo a marca ata que foi superada pola estadounidense Peggy Whitson. É ademais a primeira italiana en viaxar ao espazo. Samantha Cristoforetti foi a primeira persoa en facerse café expreso no espazo.

## Notas
Saibi

***Saibi*** (en ) é un filme surcoreano de 2013 escrito e dirixido por Yeon Sang-ho. Estreouse internacionalmente na sección Vanguard do Festival Internacional de Cinema de Toronto o 7 de setembro de 2013 e foi presentado en varios festivais antes da súa estrea en Corea do Sur o 21 de novembro de 2013. Gañou o premio de mellor animación no Festival de Cine de Sitges e Festival Internacional de Cinema de Xixón, e foi premiado como o mellor filme coreano independente de 2013 pola Asociación de Cinema e Vídeo Independente de Corea.

## Personaxes 
*Yang Ik-june como Kim Min-chul 
*Oh Jung-se como Sung Chul-woo
*Kwon Hae-hyo como Choi Gyeong-seok
*Park Hee-von como Kim Young-sun

## Notas 
## Véxase tamén 
### Ligazóns externas 
*
Atlas A

**Atlas A**, tamén coñecido co código **XSM-65A**, foi un mísil balístico intercontinental de proba que inaugurou a familia de foguetes Atlas, formada en primeiro lugar por mísiles e máis tarde por foguetes espaciais.

## Características 
O Atlas A foi un modelo de probas que non levaba oxiva funcional. Voou oito veces, con cinco fallos, e deu lugar ao primeiro ICBM (mísil balístico intercontinental) despregado nos Estados Unidos. Co tempo o foguete evolucionaría para dar lugar a unha familia de lanzadores espaciais.

## Historial de lanzamentos 
## Notas 
## Véxase tamén 
### Outros artigos 
*Atlas
*Atlas B
*Atlas C
*Atlas D
*Atlas E
*Atlas F
Industria de Turbo Propulsores

**ITP Aero** é unha empresa de orixe vasca adicada ao deseño de pezas de motores de aviación, montaxe e mantemento de motores de aviación.

## Historia
miniatura|esquerda|ITP Ajalvir.
As orixes da empresa están na fábrica ELIZALDE de motores de aviación creada en 1917. Nos anos 1950 a empresa estatal pasou a chamarse ENMASA. En 1973 a sede principal en Alcalá de Henares (Madrid), inaugura unha nova factoría en Ajalvir (Madrid). Esta fábrica pasa a formar parte de CASA como división de motores. En 1989 a empresa é privatizada como ITP, con fábrica en Zamudio (país vasco) adicada principalmente á fabricación de pezas de motor. A fábrica de Ajalvir adicase ao montaxe e reparación de motores. Unha parte da nova empresa segue en mans do estado español a través do INI. Os outros socios serían SENER e Rolls Royce. En 2017 pasaría a ser Rolls Royce o único accionista da empresa.

## Notas
Alice Echols

**Alice Echols** é unha crítica cultural e historiadora estadounidense. Unha especialista dos anos 60, Echols é profesora de inglés, estudos de xénero e historia na Universidade da California.

## Traxectoria 
**Echols** recibiu o seu diploma de bacharelato do *Macalester College* en 1973. Ela obtivo o seu diploma de mestrado e doutoramento na Universidade de Míchigan en 1980 e 1986 respectivamente.

## Escolma de obras 
* *Daring to Be Bad: Radical Feminism in America 1967-1975*
* *Shaky Ground: The Sixties and its Aftershocks* (2002)
* *Hot Stuff: Disco and the Remaking of American Culture* (2009)

## Notas 
## Véxase tamén
Yale University Press

**Yale University Press** é unha editorial universitaria asociada á Universidade Yale. Foi fundada en 1908 por George Parmly Day, e converteuse no órgano oficial de publicacións da Universidade Yale en 1961, pero segue tendo autonomía financeira e operativa.
Dende 2009 Yale University Press publica cada ano 300 títulos novos en tapa dura e outras 150 edicións de peto e conta con máis de 6.000 libros en formato impreso. Os seus libros gañaron cinco Premios Nacionais do Libro, dous *Critics Circle National Book Awards* e oito Premios Pulitzer.

## Notas 
## Véxase tamén 
### Ligazóns externas 
* Páxina web oficial
Revolta de 1784

A **revolta de 1784**, tamén chamado **A sublevación de Horea, Closca e Crişan**, foi unha importante acción de rebeldía do campesiñado pagán transilvano contra as restricións feudais ás que foi sometido. Contou coa participación de súbditos romanos, húngaros, saxões e estatais, mineiros das montañas Apuseni e as comunidades Maramureş, artesáns, sacerdotes, etc. A rebelión elevou o estado de tolerancia na Transilvania imperial dos romaneses, o que tamén lle deu un carácter nacional. Comezou o 1 de novembro de 1784, na aldea de Curechiu, Hunedoara e rematou a finais de decembro de 1784, cando Horea e Closca foron capturadas polas autoridades.
Thomas Bangalter

**Thomas Bangalter**, nado en París o 3 de xaneiro de 1975, é un músico francés de música electrónica membro do dúo Daft Punk xunto con Guy-Manuel de Homem-Christo, ao cal coñeceu na escola primaria, e os dous fixeronse moi amigos debido aos seus intereses moi similares.

Bangalter comezou a tocar o piano a idade dos seis anos, e entre os seus éxitos destacan "Get Lucky".

Fora da produción musical Bangalter é coñecido pola creación das BSO para os filmes de Gaspar Noé, *Irréversible* e tamén Enter the Void.
Elsa Artadi

**Elsa Artadi i Vila**, nada en Barcelona o 19 de agosto de 1976 é unha economista e política catalá, voceira de Junts per Catalunya no Parlamento de Cataluña e conselleira de Presidencia do goberno da Generalitat dende maio de 2018.

## Traxectoria 
Estudou no colexio concertado Stel·la de Barcelona. Licenciada e mestrada en economía pola Universidade Pompeu Fabra, Artadi recibiu o seu doutoramento na Universidade Harvard cunha bolsa da Fundación La Caixa. De 2006 a 2011 foi profesora de Economía na Universidade Bocconi de Milán. De 2006 a 2011 foi profesora de Economía da Università Bocconi en Milán. Foi profesora visitante da UPF e da Barcelona Graduate School of Economics. e membro do comité científico do Banco Mundial en Casablanca (Marrocos), consultora do Banco Mundial en Washington, D.C. e membro do comité científico da European Economic Association. Durante este período colaborou en diversos informes co economista e profesor da Universidade de Columbia Xavier Sala i Martín, e foi a tradutora ó castelán da súa obra *Apunts de creixement econòmic*.

Entrou na Generalitat no ano 2011 como asesora no Departamento de Economía do conselleiro Andreu Mas-Colell. En 2012, participou na proposta de pacto fiscal de CiU e participou en diversos actos de campaña con vista ó 25 de novembro. En 2013, foi nomeada directora xeral de Tributs i Joc, onde creou a Grossa de Cap d'Any. Este feito deulle protagonismo nos medios. e en xaneiro de 2016 foi nomeada directora xeral de Coordinación Interdepartamental da Generalitat de Cataluña. pero dimitiu por mor do réxime de incompatibilidades. Posteriormente daríase de baixa do partido. Nas eleccións ó Parlamento de Cataluña do mesmo ano foi escollida deputada na lista de Junts per Catalunya, candidatura da cal foi a directora de campaña e onde ía de número 10 na lista por Barcelona.

Na XII lexislatura, é voceira parlamentaria do grupo de Junts per Catalunya. É unha das facianas máis visibles da súa coalición.

## Notas 
## Véxase tamén
Janet Biehl

**Janet Biehl**, nada o 4 de setembro de 1953, é unha anarquista estadounidense e unha das autoras máis salientables da ecoloxía social. En 1986 comeza a súa colaboración no Instituto para a Ecoloxía Social, onde se volveu colega de Murray Bookchin, traballando intensamente xunto a el as seguintes dúas décadas en ampliar a formulación, definición e explicación das ideas polas que son mundialmente recoñecidos.

De 1987 a 2000 publicaron en coautoría *Green Perspectives*, logo denominada *Left Green Perspectives*. Escribiu e editou numerosos libros e artigos que interpretan e avogan polas ideas do municipalismo libertario, a ecoloxía social e o ecofeminismo, e que até a data teñen unha enorme influencia sobre o movemento libertario. O seu libro *The Politics of Social Ecology* condensa as ideas de Bookchin sobre democracia directa. O mesmo Bookchin consideraba a *The Murray Bookchin Reader*, que ela editaba, a mellor introdución ó seu traballo.

## Escolma de obras 
* 
* 
* 
* 
* 
* 
* 
* 

## Véxase tamén 
### Outros artigos 
* Anarquismo feminista
In Search of Our Mothers' Gardens: Womanist Prose

'''''In Search of Our Mothers' Gardens: Womanist Prose''''' é unha colección de 36 textos escritos por Alice Walker que foi publicada en 1983. Está formada por ensaios, artigos, revisións, declaracións, e discursos escritos entre 1966 e 1982. Moitos deles están baseados no seu entendemento da teoría do "mullerismo". Walker define a "mullerista" no comezo da súa colección como "unha feminista negra ou feminista de cor".

Ademais de escribir sobre as mulleres e a creatividade, Walker engade temas como as armas nucleares, o antisemitismo e o movemento polos dereitos civís.

## Notas 
## Véxase tamén 
### Bibliografía 
* Munro, C. L. "In Search of our Mothers' Gardens." *Black American Literature Forum* 18.4 (1987).
* Walker, Alice. ''In Search of our Mothers' Gardens: Womanist Prose''. Nova York: Harcourt Inc, 1983.
Dorchen Leidholdt

**Dorchen A. Leidholdt** é unha activista e dirixente do movemento feminista da violencia contra as mulleres. Dende mediados da década de 1970, asesorou e avogou polas vítimas de violación organizadas contra "a promoción da violencia contra as mulleres por parte dos medios", formou parte do equipo legal da demandante nun caso de acoso sexual precedente, fundou unha organización internacional non gobernamental que combate a prostitución e a trata de mulleres e nenos, dirixiu o programa de servizos xurídicos meirande do país para vítimas de violencia doméstica, avogou pola promulgación e aplicación de leis que promovan os dereitos das mulleres maltratadas e representen a centos de mulleres vítimas da violencia de parella, a trata de persoas, a agresión sexual, a ameaza de asasinato por honra, a mutilación xenital feminina, o matrimonio forzado e infantil, e o comercio de noivas por Internet.

Leidholdt deu conferencias internacionais sobre cuestións de violencia contra a muller, e publicou artigos, capítulos de libros e dúas antoloxías.
Who Stole Feminism?

***Who Stole Feminism? How Women Have Betrayed Women*** é un libro de 1994 sobre feminismo escrito por Christina Hoff Sommers, unha escritora que durante a época da escrita tamén era profesora de filosofía na Universidade Clark. Sommers argumenta que hai unha división entre o feminismo da equidade e o que ela chama "feminismo de xénero". Sommers sostén que as feministas de equidade buscan os mesmos dereitos legais para as mulleres e os hombres, mentres que as feministas de xénero buscan contrarrestar as desigualdades históricas baseadas no xénero. Sommers argumenta que as feministas de xénero fixeron reclamacións falsas sobre temas como a anorexia nerviosa e agresións domésticas e exerceron unha influencia nociva nos campus universitarios estadounidenses. *Who Stole Feminism?* recibiu unha ampla atención polo seu ataque ó feminismo estadounidense, e recibiu críticas altamente polarizadas divididas entre comentaristas conservadores e liberais. Algúns críticos gabaron o libro, mentres que outros atopárono defectuoso.

## Notas 
## Véxase tamén 
### Outros artigos 
* Segunda onda do feminismo
Gayatri Chakravorty Spivak

**Gayatri Chakravorty Spivak**, nada en Calcuta o 24 de febreiro de 1942, é unha pensadora, teórica literaria e feminista crítica india. experta en crítica literaria e en teoría da literatura, autora dun texto fundamental na corrente poscolonialista, "Poden falar os subalternos?", así como dunha famosa tradución ó inglés do libro *De la grammatologie*, do teórico deconstrutivista Jacques Derrida. É profesora na Universidade de Columbia, nos Estados Unidos, e unha asidua conferenciante en todo o mundo.

## Estudos universitarios 
Graduouse con mención especial en inglés pola Universidade de Calcuta en 1959, despois do cal completou un mestrado na Universidade Cornell, nos Estados Unidos. Acabou a súa tese de doutoramento mentres exercía de profesora na Universidade de Iowa, cunha disertación sobre o poeta irlandés William Butler Yeats dirixida por Paul de Man.

## Notas
Laia Manzanares

**Laia Manzanares i Tomàs**, nada en Barcelona o 30 de marzo de 1994, é un actriz catalá. É coñecida polo seu papel de Oksana na serie de televisión *Merlí*.

En 2015 protagonizou o videoclip da canción *The Less I Know the Better* de Tame Impala.

## Filmografía 
### Cinema 
* *Proyecto tiempo* (2017)
* *El vent és això* (2018)

### Televisión 
* *Merlí* (2016-2018)
* *Cites* (2016)
* *Ray* (miniserie, 2017)
* *Heavies Tendres* (2018)
* *Vilafranca (telefilme, 2018)

### Curtametraxes 
* *Waste* (2016)
* *Sol creixent'' (2016)

## Notas 
## Véxase tamén 
### Ligazóns externas 
*
Ledesma, Salamanca

**Ledesma** é un concello da comunidade autónoma de Castela e León, na provincia de Salamanca, bañado polo Río Tormes.

## Xeografía 
Está situado a case 35&nbsp;km ao noroeste da capital salmantina. Limita ao norte cos concellos zamoranos de Carbellino, Almeida de Sayago, Alfaraz de Sayago e Moraleja de Sayago, ó sur con Doñinos de Ledesma e Villarmayor, ó leste con Añover de Tormes e Juzbado e ó oeste con Villaseco de los Reyes e Gejuelo del Barro.

### Demografía 
Segundo o Instituto Nacional de Estadística, no ano 2017 tiña 1&nbsp;688 habitantes, 837 homes e 851 mulleres (1&nbsp;968 no 2010 e 1&nbsp;954 no 2000).

## Historia 
[miniatura|Mapa de Ledesma de [1867, feito por Francisco Coello.]]

## Cultura 
### Patrimonio 
miniatura|Fortaleza.
miniatura|Ponte Mocho.
* Ponte medieval sobre o río Tormes, representado no escudo do concello.
* Muralla, construída posiblemente na segunda metade do s. XII. Conserva unha das oito portas que tivo.
* Fortaleza de Ledesma, construída na segunda metade do século XV.
* Igrexa de Santa María a Maior, gótica dos séculos XV e XVI.
* Ponte Mocho, de cinco ollos, con restos da antiga calzada romana.

### Etnografía
Entre as festas e celebracións destacan as do Corpus Christi, con procesión polas rúas medievais e encerros a cabalo, denominados aquí *Espantos*.
miniatura|Rosquillas de Ledesma
Na gastronomía son típicas as rosquillas de Ledesma, feitas con ovo e fariña.

## Economía 
Hai Gando vacún e algunha gandería de reses bravas.

## Política e goberno 
O alcalde é o popular José Prieto González.
miniatura|Casa do concello.

## Notas 
## Véxase tamén 
### Bibliografía 
* 
* 

### Outros artigos 
* Lista de concellos de Salamanca
### Ligazóns externas 
* Deputación de Salamanca .
Sebastián Dubarbier

**Sebastián Rakán Dubarbier Bruschini**, nado en La Plata o 19 de febreiro de 1986, é un futbolista arxentino que xoga como lateral esquerdo.

## Traxectoria profesional 
O 15 de xuño de 2018 anunciouse a súa fichaxe por unha tempada polo Deportivo da Coruña.

## Notas 
## Véxase tamén 
### Ligazóns externas 
*Perfil en BDFutbol.com
Handle System

O **Handle System** é o rexistro propietario de Corporation for National Research Initiatives que atribúe identificadores persistentes ou manexa os recursos de información para resolver "eses controladores na información necesaria para localizar, acceder e utilizar os recursos".

Do mesmo xeito que as "handle" usados noutras partes da computación, os procedementos do "Handle System" son opacas e non codifican información sobre o recurso subxacente, estando unidas só a metadatos sobre o recurso. En consecuencia, non son válidas as modificacións nos metadatos.

## Notas
Differences (revista)

***Differences: A Journal of Feminist Cultural Studies*** (estilizado como "difference*s*") é unha revista académica estabelecida en 1989 por Naomi Schor e Elizabeth Weed. Abrangue investigacións sobre estudos culturais. As actuais editoras en xefe son Elizabeth Weed e Ellen Rooney. A revista, malia ser autónoma, está aloxada no Pembroke Center for Teaching and Research on Women (Universidade Brown). Foi orixinalmente publicada a través da Indiana University Press, pero dende 2003 (volume 14) foi publicada por Duke University Press.

## Véxase tamén 
### Ligazóns externas 
* Páxina oficial
SAGE Publications

miniatura|Conferencia de 2008.

**SAGE Publishing**&nbsp;é unha empresa editorial independente fundada en 1965 en Nova York por Sara Miller McCune e agora con sede en California. Publica máis de 1&nbsp;000 revistas e máis de 800 libros cada ano, así como traballos de referencia e produtos electrónicos en áreas como o negocio, humanidades, ciencias sociais, ciencia, tecnoloxía e medicina. SAGE tamén posúe e publica baixo Corwin Press (dende 1990), CQ Press (dende 2008), Learning Matters (dende 2011), e Adam Matthew Digital (dende 2012). Conta con máis de 1&nbsp;500 empregados nas súas oficinas principais dos Ánxeles, Londres, Nova Deli, Singapur, Washington DC e Melbourne.

## Notas
Journal of Women's History

'''''Journal of Women's History'''* é unha revista académica creada en 1989 sobre a historia das mulleres. Explora as diferentes perspectivas do feminismo máis que promover unha única forma deste movemento. A revista abrangue tódolos períodos e rexións xeográficas. É publicada pola Johns Hopkins University Press. As editoras xefas dende xuño de 2015 até xuño de 2018 foron Elisa Camiscioli e Jean Quataert (Universidade de Binghamton).

Segundo *Journal Citation Reports'', no 2015 a revista tivo un factor de impacto de 0.127, clasificándose no posto 39 de 40 revistas na categoría "estudos da muller".

## Notas 
## Véxase tamén 
### Ligazóns externas 
* Páxina oficial
Instituto Cato

miniatura|250px|Insituto Cato.

O **Instituto Cato** (en ), que toma o seu nome das Cartas de Catón, é un laboratorio de ideas con sede en Washington, D.C.; non afiliado a partidos políticos e con personalidade xurídica como organización sen ánimo de lucro. Dedícase ó&nbsp;lobby e busca a promoción de políticas públicas que sexan consistentes cos principios de liberdade individual, goberno limitado, mercados libres e paz, dende un punto de vista xeralmente percibido como libertario ou prol *laissez faire*.

O Instituto foi fundado en 1977 en San Francisco, California por Edward H. Crane e inicialmente financiado por Charles G. Koch. Estivo nestes anos relacionado cos inicios do Partido Libertario. O nome fai referencia ás Cartas de Catón e foi proposto por Murray Rothbard membro fundador e directivo que logo saíu por problemas internos coa organización en 1981.

O Cato Institute é un centro de análise non-partidista, e as visións dos seus académicos non están consistentemente aliñadas con ningún dos dous partidos maioritarios. Durante a "Revolución Conservadora" do Partido Republicano dos Estados Unidos nos 80, impulsouse un achegamento importante para rexuvenecer o partido conservador con elementos e ideas liberais. Porén, a súa relación cos conservadores non foi totalmente harmoniosa, especialmente por mor do enfrontamento entre liberais-libertarios e o neoconservadorismo da militancia republicana, por temas como a intervención militar, o gasto público, a guerra contra as drogas ou as garantías constitucionais. Existe discusión respecto da súa coincidencia en determinados puntos -sociais- cos progresistas do Partido Demócrata dos Estados Unidos, mentres en aspectos económicos e doutras políticas públicas existen grandes diferenzas.

## Notas 
## Véxase tamén 
### Ligazóns externas 
* Páxina oficial